
Narva Linnavolikogu 26.04.2007 määruse nr 16 

„Toimetulekutoetuse vahenditest täiendavate sotsiaaltoetuste

määramise ja maksmise kord“ muutmine ja täiendamine
Vastavalt Kohaliku omavalitsuse korralduse seaduse § 22 lõike 1 punktile 5 ja Sotsiaalhoolekande seaduse § 23 punktile 1; § 42 punktidele 3 ja 4 

Narva Linnavalitsus otsustab:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse abilinnapea Aleksander Ljudvig´it kandma ette eelnimetatud küsimust Narva Linnavolikogu istungil.
Sofja Homjakova
Abilinnapea
Linnapea ülesannetes

Narva Linnavolikogu 26.04.2007 määruse nr 16 

„Toimetulekutoetuse vahenditest täiendavate 

sotsiaaltoetuste määramise ja maksmise kord“ muutmine ja täiendamine
Vastavalt Kohaliku omavalitsuse korralduse seaduse § 22 lõike 1 punktile 5 ja Sotsiaalhoolekande seaduse § 23 punktile 1; § 42 punktidele 3 ja 4 

Linnavolikogu määrab:


1. Muuta  Narva Linnavolikogu 26.04.2007 määruse nr 16 „Toimetulekutoetuse vahenditest täiendavate sotsiaaltoetuste määramise ja maksmise kord“ 4.osa punkti 4.3 ja sõnastada järgmiselt  

4.3 Punktis 2.2, 2.3, 2.4, 2.5 sätestatud toetus määratakse isikutele,  kelle perekonna sissetulek esimese pereliikme kohta ei ole suurem kehtivast palga alammäärast ja iga järgmise pereliikme kohta ei ole suurem kui 80% kehtivast palga alammäärast jooksval aastal.

2. Täiendada Narva Linnavolikogu 26.04.2007 määruse nr 16 „Toimetulekutoetuse vahenditest täiendavate sotsiaaltoetuste määramise ja maksmise kord“ 2.osa punktiga 2.5 (alapunktid 2.5.1, 2.5.2, 2.5.3, 2.5.4, 2.5.5, 2.5.6, 2.5.7 )
2.5 Toetused resotsialiseerimist vajavatele kodututele, vanglast vabanenud (k.a ennetähtaegselt) ja teistele resotsialiseerimist ja sotsiaalset adapteerimist vajavatele isikutele ja teistele Narva linnas registreeritud isikutele:

2.5.1 isikut tõendavate dokumentide vormistamise kulude hüvitamine;

2.5.2 rehabilitatsiooni- ja taastusraviteenuse kulud; 
2.5.3 abivahendite ja hooldusvahendite (prillid, kuulmisaparaadid, kargud, proteesid) ostmiseks või rentimiseks tehtavad kulud;

2.5.4 retseptiravimite maksumus;

2.5.5 hädavajalike hambaarstiteenuste kulud;
2.5.6 statsionaarsel ravil viibimise kulud;
2.5.7 iseseisva toimetuleku tagamiseks vajalike kulude katmiseks (k.a. Narkoloogi ja infektsionisti esmase vastuvõtu kulude kompenseerimine vanglast karistusaja ärakandmisega vabanenud ja vangistusest ennetähtaegselt  vabanenud isikutele)
3.  Määrus jõustub ..........................

Mihhail Stalnuhhin

Linnavolikogu esimees
ÕIEND

Narva Linnavolikogu 26.04.2007 määruse nr 16 

„Toimetulekutoetuse vahenditest täiendavate 

sotsiaaltoetuste määramise ja maksmise kord“ muutmise ja täiendamise juurde
Narva linna Sotsiaalabiameti 2007.aasta eelarves on eraldatud riigieelarvest toimetulekutoetuseks 14 162 000 krooni. Peale selle on riigieelarvest eraldatud sotsiaaltoetuse- ja teenuste korraldamiseks ja arendamiseks 1 711 900 krooni. 

2006.aasta ülemineku jääk, mida võib kasutada täiendavate sotsiaaltoetuste väljamaksmiseks on 10 475 200 krooni. Kokku on täiendavate sotsiaaltoetuste väljamaksmiseks ja sotsiaaltoetuse- ja teenuste korraldamiseks ja arendamiseks 12 187 100 krooni. 

Lähtuvalt toetuse summast ühele perele ja eraldatud täiendavaid vahendeid, võivad toetust saada 4062 inimest (12 187100:3000).Toimetulekutoetusteks on 2007.aastal kulutatud 4 267 073 krooni, täiendavaid sotsiaaltoetusi on välja makstud 274 006 krooni ulatuses. 

26.04.2007 oli Narva Linnavolikogu poolt vastu võetud määrus nr 16 „Toimetulekutoetuse vahenditest täiendavate sotsiaaltoetuste määramise ja maksmise kord“, mille kohaselt toetus määratakse isikutele, kelle perekonna sissetulek esimese pereliikme kohta on väiksem kui 70% kehtivast kuupalga alammäärast (3600x70%= 2 520 krooni) ja iga järgmise pereliikme kohta väiksem kui 40% kehtivast kuupalga alammäärast (3600x40%=1440 krooni) (Narva Linnavolikogu 26.04.2007 otsus nr 16 punkt 4.3). 
Lähtuvalt Sotsiaalkindlustuse registri ja Rahvastikuregistri andmetest ja sotsiaaltöö osakonna tegevuse analüüsist oli 2007.poolaastal välja selgitatud, et ülalnimetatud toetuste saamist võisid taotleda 3 520 peret.

2007.aasta mai, juuni, juulikuu keskmine toimetulekutoetuse saajate arv oli 620 peret, neist enam kui 200 peret omasid sissetulekut kehtestatud piirimäära ületades.

Kliendid pöörduvad abi saamiseks Sotsiaalabiametisse, kuid nende keskmine sissetulek ületab kehtestatud piirimäära. Sotsiaaltöö osakond on välja saatnud teatised abi saamise võimaluse kohta, kuid pöördujate arv ei ole oluliselt kasvanud.
Alates 01.07.2007 on vähenenud isikute arv Narvas, kes saavad pensioni vähem kui 2520 krooni ja Pensioniameti andmeil on neid 3900 inimest (kuni 01.07.2007 oli 5280 inimest) seoses pensioni tõusuga. Kehtestatud sissetuleku piirimäär ei anna võimalust hõlmata vähekindlustatud pensionäre.
Pensioni saajate arv alates 2521 kroonist kuni 3 600 kroonini on 6754 inimest, kuid kuna toetuse saamiseks vaadeldakse perekondi, siis eeldatav pöördujate suurenemine on 2026 peret (6754x30%=2026).

Riskigruppide sotsiaalse kindlustatuse tagamiseks Sotsiaalabiamet võimaldab toetusi resotsialiseerimist vajavatele kodututele, vanglast vabanenud (k.a ennetähtaegselt) ja teistele resotsialiseerimist ja sotsiaalset adapteerimist vajavatele isikutele ja teistele Narva linnas registreeritud isikutele.
Olemasolevate vahendite otstarbekohaseks kasutamiseks  Sotsiaalabiamet palub muuta ja täiendada Narva Linnavolikogu 26.04.2007 määrust nr 16.

Galina Vologdina

Direktori kt
